
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 704 

- - * ' 19 Αυγούστου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση έγκρισης περιβαλλοντικών όρων για ορισμέ¬ 
να έργα ή δραστηριότητες της πρώτης (α') κατηγο¬ 
ρίας του άρθρου 3 του Ν. 1650/1986 στους 
Γενικούς Γραμματείς Περιφερειών της χώρας, ε- 

ξαιρουμένης της Περιφέρειας Αττικής.. 1 

Ορισμός μελών Διοικητικού Συμβουλίου του Οργανισμού 

Ελέγχου Ενισχύσεων Ελαιολάδου (Ο.Ε.Ε.Ε.). 2 

Τροποποίηση της 33677/18.6.97 Υ.Α. «Έκτακτη οικο¬ 
νομική ενίσχυση σε 352 εργαζόμενους της επιχεί¬ 
ρησης ΔΙΕΘΝΗΣ ΒΙΟΜΗΧΑΝΙΑ ΕΝΔΥΜΑΤΩΝ ΑΕ». 3 
Έκτακτη οικονομική ενίσχυση σε ανέργους παλιννο- 

στούντες Ν. Δράμας.■_. 4 

Συμψηφισμός επιδομάτων ανεργίας με Προγράμματα 

Κατάρτισης - απασχόλησης. 5 

Έκτακτη οικονομική ενίσχυση σε 16 εκδοροσφαγείς 

μέλη ΠΟΕΚ περιοχής Έδεσσας... 6 

Χορήγηση άδειας ίδρυσης και λειτουργίας Ανώτερης 
Σχολής Δραματικής Τέχνης (Τμήμα Υποκριτικής)... 7 
Τροποποίηση του άρθ. 23 του ισχύοντος κανονισμού 

του ΚΑΦ Λιμ. Ηρακλείου. 8 

Τιμολόγια τηλεδιασκέψεων εξωτερικού που πραγμα¬ 
τοποιούνται μέσω του δικτύου Ι3ΩΝ. 9 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. οικ. 82819 0) 

Ανάθεση έγκρισης περιβαλλοντικών όρων για ορισμένα 
έργα ή δραστηριότητες της πρώτης (α') κατηγορίας 
του άρθρου 3 του Ν. 1650/1986 στους Γενικούς 
Γραμματείς Περιφερειών της χώρας, εξαιρουμένης 
της Περιφέρειας Αττικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΠΕΡΙΒ/ΝΤΟΣ, ΧΩΡ/ΞΙΑΣ 
ΚΑΙ ΔΗΜΟΣΙΩΝ ΕΡΓΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις της παραγράφου 2β του άρθρου 4 του 


Ν. 1650/1986: Για την προστασία του περιβάλλοντος 
(ΦΕΚ 160/Α/1986) όπως τα εδάφια δεύτερο και τρίτο αυ¬ 
τής αντικαταστάθηκαν από τηνπαράγραφο 1 του άρθρου 
6 του Ν. 2242/1994: Πολεοδόμηση περιοχών δεύτερης 
κατοικίας σε Ζώνες Οικιστικού Ελέγχου, προστασία φυσι¬ 
κού και δομημένου περιβάλλοντος και άλλες διατάξεις 
(ΦΕΚ 162/Α/1994). 

2. Τις διατάξεις της αριθ. 69269/5387/1990 Κοινής 

Υπουργικής Απόφασης: «Κατάταξη έργων και δραστη¬ 
ριοτήτων σε κατηγορίες, περιεχόμενο μελέτης περιβαλ¬ 
λοντικών επιπτώσεων (ΜΠΕ) . σύμφωνα με το Ν. 

1650/1986» (ΦΕΚ 678/Β/1990) και ιδίως της διάταξη του 
άρθρου 4 αυτής και τις διατάξεις της αριθ. 
75308/5512/1990 Κοινής Υπουργικής Απόφασης: 
Καθορισμός τρόπου ενημέρωσης των πολιτών και φορέ¬ 
ων εκπροσώπησής τους για το περιεχόμενο της Μελέτης 
Περιβαλλοντικών Επιπτώσεων των έργων και δραστηριο¬ 
τήτων σύμφωνα μετηνπαράγραφο 2του άρθρου 5του Ν. 
1650/1986 (ΦΕΚ691/Β/1990). 

3. Τις διατάξεις του Π.Δ.51/1987: Καθορισμός των 
Περιφερειών της Χώρας για το σχεδίασμά, της περιφε¬ 
ρειακής ανάπτυξης (ΦΕΚ26/Α/1987) και τις διατάξειςτου 
Π.Δ. 404/1989: «Αναδιάρθρωση και σύσταση 
Διευθύνσεων Περιφέρειας Υπουργείου Περιβάλλοντος, 
Χωροταξίας και Δημοσίων Έργων (ΦΕΚ 173/Α/1989). 

4. Τις διατάξεις του υπ’ αριθ. 373/1995 Προεδρικού 
Διατάγματος: Συγχώνευση των Υπουργείων Προεδρίας 
της Κυβέρνησης και Εσωτερικών στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός αρμοδιοτήτων του (ΦΕΚ201/Α/1995). 

5. Τις διατάξεις της υπ’ αριθ. 207/1996 Απόφασης του 
Πρωθυπουργού: Καθορισμός της σειράς τάξης των 
Υπουργείων (ΦΕΚ72/Β/1996). 

6. Τις διατάξειςτου άρθρου 29Ατου Ν. 1558/1985 όπως 
αυτό συμπληρώθηκε με το άρθρο 27 του Ν. 2081/1992 
(ΦΕΚ 154/Α/1992) και το γεγονός ότι από τις διατάξεις της 
παρούσας δεν προκαλείται δαπάνη σε βάρος του κρατι¬ 
κού προϋπολογισμού. 

7. Την ανάγκη προώθησης της αποκέντρωσης και 

8. Το επίπεδο στελέχωσης και προετοιμασίας των περι¬ 
φερειακών υπηρεσιών, αποφασίζουμε: 

ι 

Άρθρο 1 

1. Μεταβιβάζουμε στους Γενικούς Γραμματείς των 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Περιφερειών της Χώρας, εξαιρούμενης της Περιφέρειας 
Αττικής και σύμφωνα με όσα ειδικότερα καθορίζονται στο 
συνημμένο στην παρούσα απόφαση παράρτημα, την αρ¬ 
μοδιότητα έγκρισης περιβαλλοντικών όρων κατά τις δια¬ 
τάξεις των άρθρων 4 και 5 του Ν. 1650/1986, της ΚΥΑ 
69269/5387/1990 και της ΚΥΑ 75308/5512/1990, για την ε¬ 
κτέλεση υδραυλικών έργων και την ανάπτυξη συναφών 
δραστηριοτήτων (έργα και δραστηριότητες πρώτης (Α') 
κατηγορίας άρθρου 3 του Ν. 1650/1986 και άρθρου 4, Ο¬ 
ΜΑΔΑ II, της ΚΥΑ 69269/5387/1990). 

2. Από την προκειμένη μεταβίβαση αρμοδιότητας εξαι¬ 
ρούνται οι περιπτώσεις κατά τις οποίες τα προαναφερό- 
μενα υδραυλικά έργα και οι προαναφερόμενες συναφείς 
δραστηριότητες ευρίσκονται/αναπτύσσονται ή σχεδιάζε¬ 
ται να εκτελεσθούν/αναπτυχθούν μέσα στα όρια προστα- 
τευόμενων από την κείμενη νομοθεσία φυσικών περιοχών 
ή σε περιοχές με σημαντικά και ευαίσθητα οικοσυστήμα¬ 
τα που έχουν περιληφθεί σε κοινοτικά ή εθνικά προγράμ¬ 
ματα ή σχέδια περιβαλλοντικής προστασίας. 

Άρθρο 2 

1. Από την έναρξη ισχύος της παρούσας απόφασης η 
παρεχόμενη, σύμφωνα με τις διατάξεις του άρθρου 8 
(παρ. 2.3) της ΚΥΑ αριθ. 69269/5387/1990, από την κε¬ 
ντρική υπηρεσία περιβάλλοντος του ΥΠΕΧΩΔΕ γνωμο¬ 
δότηση για την προέγκριση χωροθέτησης δίδεται, για τα 
έργα και τις δραστηριότητες που περιλαμβάνονται στο 
συνημμένο στην παρούσα απόφαση παράρτημα, από το 
Τμήμα Περιβάλλοντος της Διεύθυνσης Περιβάλλοντος 
και Χωροταξίας της Περιφέρειας, με εξαίρεση τις περι¬ 
πτώσεις εκείνες για τις οποίες η προέγκριση χωροθέτη¬ 
σης γίνεται, σύμφωνα με την κείμενη νομοθεσία, από την 
κεντρική υπηρεσία Χωροταξίας του ΥΠΕΧΩΔΕ. 

2. Από την έναρξη ισχύος της παρούσας απόφασης, και 
σύμφωνα με τα άρθρα 8 (παρ. 1) και 9 (παρ. 1) της ΚΥΑ α- 
ριθ. 69269/5387/1990 εκτίμηση για το αν από τον εκσυγ¬ 
χρονισμό ή την επέκταση υφισταμένων έργων ή δραστη¬ 
ριοτήτων του συνημμένου στην παρούσα απόφαση 
Παραρτήματος επέρχονται ουσιαστικές διαφοροποιή¬ 
σεις σε σχέση με τις επιπτώσεις τους στο περιβάλλον, γί¬ 
νεται από το Τμήμα Περιβάλλοντος της Δ/νσης 
Περιβάλλοντος και Χωροταξίας της Περιφέρειας. 

3. Οι αναφερόμενες, στο συνημμένο στην παρούσα α¬ 
πόφαση παράρτημα, κλίμακες και δυναμικότητες των έρ¬ 
γων ή δραστηριοτήτων αφορούν το σύνολο του έργου ή 
της δραστηριότητας (υφιστάμενα και επέκταση) για τα ο¬ 
ποία ζητείται έγκριση περιβαλλοντικών όρων και όχι μόνο 
την τυχόν τμηματική επέκτασή τους. 

4. Οι σχετικοί φάκελλοι των ενδιαφερομένων που υπο¬ 
βάλλονται στη Διεύθυνση Περιβάλλοντος και 
Χωροταξίαςτης Περιφέρειας θα διαβιβάζονται, με σκοπό 
τη διατύπωση θέσεων - απόψεων στις αντίστοιχες περι¬ 
φερειακές υπηρεσίες των συναρμόδιων Υπουργείων ή, 
σε περίπτωση που αυτές δεν έχουν ακόμη συσταθεί και 
για όσο διάστημα ελλείπουν, στις αρμόδιες καθ’ ύλην και 
κατά τόπο νομαρχιακές υπηρεσίες. 

5. Ειδικότερα όπου συναρμόδιο είναι το Υπουργείο 
Γεωργίας και μέχρις ότου στελεχωθούν υπηρεσίες του 
αντίστοιχες προς τις Περιφέρειες της Χώρας που θα δια¬ 
πιστώνεται με έγγραφο του Γ.Γ. της αντίστοιχης 
Περιφέρειας, όπως αυτές καθορίζονται με τις διατάξεις 
του Π.Δ. της αντίστοιχης Περιφέρειας, όπως αυτές καθο¬ 
ρίζονται με τις διατάξεις του Π.Δ. 51/1987 (ΦΕΚ 26Α), οι 


σχετικοί φάκελλοι των ενδιαφερομένων που υποβάλλο¬ 
νται στη Δ/νση Περιβάλλοντος και Χωροταξίας της 
Περιφέρειας θα διαβιβάζονται, με σκοπό τη διατύπωση 
θέσεων - απόψεων στη Νομαρχιακή Επιτροπή 
Χωροταξίας και Περιβάλλοντος του Υπουργείου 
Γεωργίας (ΝΕΧΩΠ) του Νομού όπου πρόκειται να γίνει το 
έργο. 

6. Η ΝΕΧΩΠ στο στάδιο αξιολόγησης των επιπτώσεων 
του έργου για την προέγκριση χωροθέτησης θα λαμβά¬ 
νει υπόψη τα διαλαμβανόμενα στην 62850/31.1.92 εγκύ¬ 
κλιο της Δ/νσης Χωροταξίας και Προστασίας 
Περιβάλλοντος του Υπ. Γεωργίας και θα κοινοποιεί στη 
Δ/νση Χωροταξίας και Προστασίας Περ/ντος της 
Κεντρικής Υπηρεσίας του Υπουργείου Γεωργίας και στη 
Δ/νση Αισθητικών Δασών, Δρυμών και Θήρας της Γενικής 
Γραμματείας Δασών και Φ.Π. του Υπουργείου Γεωργίας 
αντίγραφα των πρακτικών με τα οποία θα τίθενται οι σχε¬ 
τικοί όροι για την υλοποίηση των έργων κατά το στάδιο 
της προέγκρισης χωροθέτησης, σύμφωνα με το άρθρο 8 
της ΚΥΑ 69269/5387/90, καθώς και κατά τη διαδικασία έ¬ 
γκρισης των περιβαλλοντικών όρωντης ΜΠΕτου έργου , 
σύμφωνα με το άρθρο 9 της ΚΥΑ 69269/5387/90. Οι προ¬ 
αναφερόμενες Δ/νσεις έχουν τη δυνατότητα να παρεμ¬ 
βαίνουν προς τη Δ/νση Περιβάλλοντος και Χωροταξίας 
της Περιφέρειας στις περιπτώσεις που διαφωνούν με τη 
γνωμοδότηση της ΝΕΧΩΠ ή όταν κρίνουν ότι θα πρέπει να 
τεθούν υπόψη της και άλλα συμπληρωματικά στοιχεία για 
τη διασφάλιση των ιδιαιτέρων οικολογικών χαρακτηριστι¬ 
κών των περιοχών. Τα προαναφερόμενα ισχύουν μέχρι τη 
στελέχωσητων αρμοδίων Περιφερειακών Υπηρεσιών της 
παραγράφου 5 ανωτέρω. 

Άρθρο 3 

Το συνημμένο στην παρούσα απόφαση Παράρτημα α¬ 
ποτελεί αναπόσπαστο τμήμα αυτής. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Αιτήσεις, που μέχρι την ως άνω χρονολογία δημοσίευ¬ 
σης, έχουν κατατεθεί στην κεντρική υπηρεσία περιβάλλο¬ 
ντος του ΥΠΕΧΩΔΕ δεν καταλαμβάνονται από τις ρυθμί¬ 
σεις της παρούσας απόφασης. 

Η απόφαση αυτή με το Παράρτημά της να δημοσιευθεί 
στην Εφημερίδα της Κυβερνήσεως. 

Αθήνα, 30 Ιουλίου 1997 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΊΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΔΗΜΟΣΙΩΝ ΕΡΓΩΝ 

ΑΛ. ΠΑΠΑΔΟΠΟΥΛΟΣ Κ. ΛΑΛΙΩΤΗΣ 

ΓΕΩΡΓΙΑΣ 

ΣΤΕΦΑΝΟΣ ΤΖΟΥΜΑΚΑΣ 


ΠΑΡΑΡΤΗΜΑ 

Στην υπ’ αριθ. οικ. 82819/30.7.97 Κοινή Υπουργική 
Απόφαση (Κ.Υ.Α.) 

ΥΔΡΑΥΛΙΚΑ ΕΡΓΑ ΚΑΙ ΔΡΑΣΤΗΡΙΟΤΗΤΕΣ ΤΗΣ ΠΡΩΤΗΣ 
(Α') ΚΑΤΗΓΟΡΙΑΣ ΤΟΥ ΑΡΘΡΟΥ 3 του Ν. 1650/1986 ΚΑΙ 
ΤΟΥ ΑΡΘΡΟΥ 4 (ΟΜΑΔΑ II) ΤΗΣ ΥΠ’ ΑΡΙΘ. 
69269/5387/1990 ΓΙΑ ΤΑ ΟΠΟΙΑ Η ΕΓΚΡΙΣΗ ΠΕΡΙΒΑΛΛΟ¬ 
ΝΤΙΚΩΝ ΟΡΩΝ ΑΝΑΤΙΘΕΤΑΙ ΣΤΟΥΣ ΓΕΝΙΚΟΥΣ ΓΡΑΜ¬ 
ΜΑΤΕΙΣ ΤΩΝ ΠΕΡΙΦΕΡΕΙΩΝ ΤΗΣ ΧΩΡΑΣ ΕΞΑΙΡΟΥΜΕ¬ 
ΝΗΣ ΤΗΣ ΠΕΡΙΦΕΡΕΙΑΣ ΑΤΤΙΚΗΣ. 

1. Έργα γεωργικής υδραυλικής που αφορούν στην άρ¬ 
δευση ή κατασκευή Ε/Β έργων σε έκταση μέχρι 5.000 
στρεμμάτων συνολικά. 

2. Έργα αγροτικού αναδασμού ανεξαρτήτως έκτασης. 

3. Έργα υδρομαστεύσεων πηγών και εγκαταστάσεων ε¬ 
ξωτερικών υδρευτικών δικτύων μήκους μέχρι 10.000 πι 
συνολικά και 20.000 τη στην περίπτωση που τα εξωτερικά 
υδρευτικά δίκτυα κατασκευάζονται υπόγεια κατά μήκος 
υφιστάμενου οδικού δικτύου. 

4. Έργα διευθέτησης ρευμάτων (π.χ. ποταμοί, χείμαρ¬ 
ροι) και παραρευμάτιων περιοχών εντός σχεδίου πόλεως 
ή ορίων οικισμών, τα οποία αφορούν εργασίες σε συνολι¬ 
κό συνεχές μήκος ρεύματος μέχρι 2.000πτ 

Τα εν λόγω έργα αφορούν εφάπαξ επέμβαση στον σχη¬ 
ματισμό (ρεύμα ή παραρευμάτια περιοχή). 

5. Έργα διευθέτησης ρευμάτων (π.χ. ποταμοί, χείμαρ¬ 
ροι) και παραρευμάτιων περιοχών εκτός σχεδίου πόλεως 
ή ορίων οικισμών, τα οποία αφορούν εργασίες σε συνολι¬ 
κό συνεχές μήκος ρεύματος μέχρι 5.000 πι και συνολικό 
μήκος επεμβάσεων μέχρι 2.000ηη. 

Τα εν λόγω έργα αφορούν εφάπαξ επέμβαση στον σχη¬ 
ματισμό (ρεύμα ή παραρευμάτια περιοχή). 

6. φράγματα και λοιπές εγκαταστάσεις προς συγκρά¬ 
τηση ή μονιμότερη αποθήκευση των υδάτων μέχρι συνο¬ 
λικής αποθηκευτικής ικανότητας νερού μέχρι 500.000 τη 3 

Όλα τα έργα και οι δραστηριότεςτου παρόντος παραρ¬ 
τήματος που υπερβαίνουν τα ως άνω καθοριζόμενα όρια, 
παραμένουν στην αρμοδιότητα της Δ/νσης Περιβαλλο¬ 
ντικού Σχεδιασμού του ΥΠΕΧΩΔΕ. 

-♦- 

Αριθ. 15499 (2) 

Ορισμός μελών Διοικητικού Συμβουλίου του Οργανι¬ 
σμού Ελέγχου Ενισχύσεων Ελαιολάδου (Ο.Ε.Ε.Ε.). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και 
Κυβερνητικά Όργανα» (ΦΕΚ 135/Α785) όπως συμπληρώ¬ 
θηκαν με το άρθρο 27 Ν. 2081/92 και όπως αντικαταστά- 
σθηκαν με το άρθρο 1 παρ. 2α Ν. 2469/97 (ΦΕΚ38/Α797). 

2. Τις διατάξεις του Π. Δ/τος 222/85 «Περί συστάσεως 
Οργανισμού Ελέγχου Ενισχύσεων Ελαιολάδου (ΦΕΚ 
83/Α785) όπως τροποποιήθηκαν, αντικαταστάθηκαν και 
συμπληρώθηκαν με τις διατάξεις του Π. Δ/τος 539/88 
(ΦΕΚ247/Α788). 

3. Την αριθ. 13600/4.4.88 κοινή απόφαση των Υπουργών 
Προεδρίας της Κυβερνήσεως και Γεωργίας «Ανασύνθεση 
του Δ.Σ. του Ο.Ε.Ε.Ε.» (ΦΕΚ 208/Β718.4.88). 

4. Την αριθ. 11248/13.5.94 απόφασή μας «Διορισμός 
Προέδρου Διοικητικού Συμβουλίου Οργανισμού Ελέγχου 
Ενσισχύσεων Ελαιολάδου» (ΦΕΚ384/Δ/24.5.94). 

5. Την ανάγκη ορισμού νέων μελών του Διοικητικού 
Συμβουλίου του παραπάνω οργανισμού λόγω λήξεως της 
θητείας (25.7.97) των μελών αυτού, σύμφωνα με την παρ. 
2τηςαριθ. 16163/20.7.94 απόφασή μας (ΦΕΚ509/τ.Β'). 

6. Την αριθ. 382/20.6.97 έγγραφο πρόταση του Διοικητή 
της Α.Τ.Ε. 

7. Το ότι από τις διατάξεις αυτής της απόφασης προκα- 
λείται δαπάνη για τα πάσης φύσεως έξοδα λειτουργίας 
του Διοικητικού Συμβουλίου του Ο.Ε.Ε.Ε., για το υπόλοι¬ 
πο του τρέχοντος οικονομικού έτους και για τα επόμενα 
πέντε οικονομικά έτη ως εξής: 


25/7/97-31/12/97 3.600.000 δρχ. 

1998 9.200.000 δρχ. 

1999 9.800.000 δρχ. 

2000 10.400.000 δρχ. 

2001 11.000.000 δρχ. 

2002 11.600.000 δρχ. 

Το 50% της παραπάνω δαπάνης, θα καλυφθεί από τα 
Ταμεία των Ευρωπαϊκών Κοινοτήτων, το δε υπόλοιπο 50% 
απότον Κρατικό Προϋπολογισμό σε βάρος της πίστωσης 
προϋπολογισμού εξόδων Υπουργείου Γεωργίας Ειδικού 
Φορέα 29/110 ΚΑΕ 2596, αποφασίζουμε: 

1. Ορίζουμε ως μέλη του Διοικητικού Συμβουλίου του 
Οργανισμού Ελέγχου Ενισχύσεων Ελαιολάδου (ΟΕΕΕ) 
τους κατωτέρω: 

α) Παμαρκάκη Ελένη, του κλάδου ΠΕΙ Γεωπονικού, 
Προϊσταμένη του τμήματος Ελαίας της Δ/νσης 
Δενδροκηπευτικής, ως τακτικό μέλος, με αναπληρωτή 
την Αδαλή Πελαγία, του κλάδου ΠΕΙ Γεωπονικού, που υ¬ 
πηρετεί στη Δ/νση ΟΑΒΙΠ της Γ εν. Δ/νσης ΔΑΓΕΠ. 

β) Σάββας Παναγιώτης, του κλάδου ΠΕΙ Γεωπονικού 
Δ/ντή της Αγροτικής Πολιτικής και Τεκμηρίωσης, ως τα¬ 
κτικό μέλος, με αναπληρωτή την Μπαζιώτη Γεωργία, του 
κλάδου ΠΕΙ Γεωπονικού, προϊσταμένη του τμήματος 
Ευρωπαϊκών Κοινοτήτων των Διεθνών Σχέσεων. 

γ) Τον Λέκκα Αναστάσιο του Ηλία, Γεωπόνο της 
Αγροτικής Τράπεζας της Ελλάδος, ως τακτικό μέλος, με 
αναπληρωτή τον Κουσκούτη Γεώργιο του Εμμανουήλ, 
Οικονομολόγο της Αγροτικής Τράπεζας της Ελλάδος. 

δ) Τον Μιχελάκη Νικόλαο, του κλάδου ΠΕ1 Γεωπονικού, 
Ερευνητή Α, υπηρετεί στο Ινστιτούτο Υποτροπιών και 
Ελαίας Χανίων, ως τακτικό μέλος, με αναπληρωτή τον 
Κουτσαφτάκη Αριστείδη, του κλάδου ΠΕΙ Γεωπονικού, 
Ερευνητή Β, που υπηρετεί στο ανωτέρω Ινστιτούτο. 

2. Η θητεία των παραπάνω μελών του Διοικητικού 
Συμβουλίου ορίζεται τριετής και άρχεται από τις 25.7.97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 1997 

Ο ΥΠΟΥΡΓΟΣ 

ΣΤΕΦ. ΤΖΟΥΜΑΚΑΣ 
-♦- 

Αριθ. 33820 (3) 

Τροποποίηση της 33677/18.6.97 Υ.Α. «Έκτακτη οικονομι¬ 
κή ενίσχυση σε 352 εργαζόμενους της επιχείρησης 
ΔΙΕΘΝΗΣ ΒΙΟΜΗΧΑΝΙΑ ΕΝΔΥΜΑΤΩΝ ΑΕ». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν. 2698/53 όπως συ¬ 
μπληρώθηκε με το άρθρο 38 του Ν. 2224/94. 

2. Το άρθρο 1 παρ. 2ατου Ν. 2469/97 «Περιορισμός και 
βελτίωση της αποτελεσματικότητας των κρατικών δαπα¬ 
νών» (Α'38). 

3. Την αριθ. 1188/22.7.97 απόφαση του Δ.Σ. του ΟΑΕΔ 
(αριθ. συνεδρ. 28/22.7.97) που μας υποβλήθηκε με το α- 
ριθ. Β113525/24.7.97 έγγραφό του, αποφασίζουμε: 

Τροποποιούμε την αριθ. 33677/18.6.97 απόφασή μας, 
ως εξής: 

Κατά το χρονικό διάστημα από 1.1.97 μέχρι 30.6.97 να 
μην έχουν πραγματοποιήσει στην επιχ/ση «ΔΙΕΘΝΗΣ 

ΒΙΟΜΗΧΑΝΙΑ ΕΝΔΥΜΑΤΩΝ Α.Ε.», άνω των πενήντα (50) 
ημερομισθίων συνολικά. 

Κατά τα λοιπά ισχύουν όσα ορίζονται στην αριθ. 
33677/18.6.97 Υπουργική Απόφαση. 

Δεν προκαλείται δαπάνη και ως εκ τούτου δεν εμπίπτει 
στις διατάξεις της παρ. 3 του άρθρου 22 του Ν. 2362/95 
(Περί Δημοσίου Λογιστικού). Για το λόγο αυτό δεν απαι¬ 
τείται η σύμπραξη του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1997 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

-♦- 

Αριθ. 33777 (4) 

Έκτακτη οικονομική ενίσχυση σε ανέργους παλιννο- 
στούντες Ν. Δράμας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 παρ. ζ'του Ν. 2698/53 ό¬ 
πως συμπληρώθηκε με το άρθρο 38 του Ν. 2224/94. 

2. Το άρθρο 1 παρ. 2ατου Ν. 2469/97 «Περιορισμός και 
βελτίωση της αποτελεσματικότητας των κρατικών δαπα¬ 
νών» (Α38). 

3. Την αριθ. 1110/8.7.97 απόφαση του Δ.Σ. του Ο.Α.Ε.Δ. 
(αριθ. συνεδρ. 26/8.7.97) που μας υποβλήθηκε με το αριθ. 
Β 112907/15.7.97 έγγραφό του, αποφασίζουμε: 

Εγκρίνουμε τη χορήγηση έκτακτης οικονομικής ενίσχυ¬ 
σης από 100.000 δρχ. στα 120 άτομα που παρακολούθη¬ 
σαν το πρόγραμμα επανακατάρτισης του «Κοινωνικού 
Αποκλεισμού», «χτίζω το σπίτι μου» του Ν. Δράμας και ε¬ 
ξακολουθούν να παραμένουν άνεργοι. 

Υπόλογος διαχειριστής ορίζεται ο Προϊστάμενος της Υ. 
Ν. Δράμας Δρακοντίδης. 

Ναεκδοθείχρηματικό ένταλμα προπληρωμής σε βάρος 
του ΚΑ 2637 και η απόδοση λογαριασμού να γίνει μέχρι 
31.10.1997. 

Προκειμένου να γίνει η καταβολή μέσω Περιφερειακής 
Διεύθυνσης Ανατολικής Μακεδονίας και Θράκης μεταφέ¬ 
ρουμε ποσό δρχ. 12.000.000 από τον ΚΑ 2637 του 
Προϋπολογισμού της Διοίκησης στον αντίστοιχο ΚΑτου 
Προϋπολογισμού της Περιφερειακής Διεύθυνσης 
Ανατολικής Μακεδονίας και Θράκης. 

Η σχετική απόφαση δεν εμπίπτει στις διατάξεις της παρ. 
3 του άρθρου 22 του Ν. 2362/95 (Περί Δημοσίου 
Λογιστικού) και ως εκ τούτου δεν απαιτείται η σύμπραξη 
του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 1997 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

-♦- 

Αριθ. 33854 (5) 

Συμψηφισμός επιδομάτων ανεργίας με Προγράμματα 
Κατάρτισης - απασχόλησης. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 2961/54. 


2. Τις διατάξεις του Ν. 1545/86 «Εθνικό σύστημα προ¬ 
στασίας από την ανεργία και άλλες διατάξεις». 

3. Τις διατάξεις του Ν. 709/77 και της αριθ. Απόφασης 
11456/8.7.96 του Υπουργού Εργασίας. 

4. Τις διατάξεις του Ν. 1262/82 άρθρ. 39 όπως τροπο¬ 
ποιήθηκε και συμπληρώθηκε. 

5. Τις διατάξεις του Ν. 1434/96 άρθ. 4, αποφασίζουμε: 

Παράγραφος 1 

α) Οι ημέρες παρακολούθησης Προγράμματος 
Επαγγελματικής Κατάρτισης από τον επιδοτούμενο ά¬ 
νεργο αφαιρούνται από τη διάρκεια της εγκριθείσης τα¬ 
κτικής επιδότησης ανεργίας στην περίπτωση που το πο- 
σόν της ημερήσιας αποζημίωσης είναι ανώτερο του ημε¬ 
ρήσιου επιδόματος ανεργίας. Η αφαίρεση του χρόνου 
της κατάρτισης από τη διάρκεια της επιδότησης ανεργίας 
θα γίνεται από την Υπηρεσία Παροχών του ΟΑΕΔ μετά το 
τέλος του Προγράμματος Κατάρτισης με την προσκόμι¬ 
ση βεβαίωσης από την οικεία εκπαιδευτική μονάδα. 

β) Εφόσον ο επιδοτούμενος άνεργος δεν τοποθετηθεί 
σε εργασία, δικαιούται μετά το πέρας της κατάρτισης να 
συνεχίσει την επιδότηση του λόγω ανεργίας, εφόσον απο¬ 
μένει υπόλοιπο για επιδότηση, τηρουμένωντων σχετικών 
περί «αναστολής» του επιδόματος ανεργίας διατάξεων. 

γ) Η αδυναμία παρακολούθησης του προγράμματος 
Επαγγελματικής Κατάρτισης από τον επιδοτούμενο ά¬ 
νεργο, διαπιστούμενη μέσα σε διάστημα δέκα (10) ημε¬ 
ρών απάτην έναρξη του Προγράμματος δεν αποτελεί κώ¬ 
λυμα για τη συνέχιση της επιδότησής του σύμφωνα με τη 
διάταξη του άρθρου 20 του Ν.Δ. 2961/54. 

Οι ημέρες αυτές θα αφαιρεθούν από την αρχικά εγκρι- 
θείσα επιδότηση. 

Παράγραφος 2 

Το χρονικό διάστημα απασχόλησης του επιδοτούμενου 
άνεργου σε επιχείρηση που επιχορηγείται κατ’ εφαρμογή 
των άρθρ. 2 και 6 του Ν. 2434/96, αφαιρείται από το σύ¬ 
νολο των ημερών επιδότησης λόγω ανεργίας. 

Το δικαίωμα συνέχισης της αρχικά εγκριθείσης επιδό¬ 
τησης εφόσον υπάρχει υπόλοιπο παραμένει μόνο στην 
περίπτωση που καταγγέλεται η σύμβαση εργασίας από 
την επιχείρηση τηρουμένων των σχετικών διατάξεων. 

Οι προαναφερόμενες ρυθμίσεις που θα έχουν σαν απο¬ 
τέλεσμα τα χρηματικά ποσά που δαπανόνται από τον 
Λογαριασμό Ανεργίας και την πληρωμή επιδομάτων, να 
μειώνονται με αντίστοιχη αύξηση των δαπανών κατάρτι¬ 
σης και επιχορήγησης εργοδοτών, δεν επιβαρύνουν τον 
Κρατικό Προϋπολογισμό και ως εκ τούτου δεν απαιτείται 
σύμπραξη του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1997 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. 33819 (6) 

Έκτακτη οικονομική ενίσχυση σε 16 εκδοροσφαγείς μέ¬ 
λη ΠΟΕΚπεριοχής Έδεσσας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Ι.Τις διατάξειςτου άρθρου 46του Ν. 2698/53 όπως συ¬ 
μπληρώθηκε με το άρθρο 38 του Ν. 2224/94. 

2. Το άρθρο 1 παρ. 2ατου Ν. 2469/97 «Περιορισμός και 
βελτίωση της αποτελεσματικότητας των κρατικών δαπα¬ 
νών» (Α'38). 

3. Την υπ’ αριθμ. 1207/22.7.97 απόφαση του Δ.Σ. του 
Ο.Α.Ε.Δ. (αριθμ. συνεδρ. 28/22.7.97) που μας υποβλήθη¬ 
κε με το υπ’ αριθμ. Β 113524/24.7.97 έγγραφό του, απο¬ 
φασίζουμε: 

Εγκρίνουμε την καταβολή έκτακτης συμπληρωματικής 
οικονομικής ενίσχυσης σε 16 μέλη της ΠΟΕΚπεριοχής Έ¬ 
δεσσας από 40.000 δρχ. στον καθένα. 

Η πιθανή δαπάνη ανέρχεται σε 640.000 δρχ. (40.000 X 
16. = 640.000 δρχ.) και βαρύνει τον ΚΑΕ 2637. 

Υπόλογος διαχειριστής ορίζεται ο Προϊστάμενος της 
Υ.Ν. Πέλλης Ευστάθιος Σαμαράς. 

Να εκδοθεί χρηματικό ένταλμα προπληρωμής και η α¬ 
πόδοση λογαριασμού να γίνει μέχρι 31.10.1997. 

Προκειμένου να γίνει η καταβολή μέσω Περιφερειακής 
Διεύθυνσης Μακεδονίας μεταφέρουμε ποσό δρχ. 
640.000 από τον ΚΑ 2637 του Προϋπολογισμού της Διοί¬ 
κησης στον αντίστοιχο ΚΑτου Προϋπολογισμού της Πε¬ 
ριφερειακής Διεύθυνσης Μακεδονίας. 

Η ανωτέρω δαπάνη δεν βαρύνει τον Κρατικό Προϋπο¬ 
λογισμό και ως εκ τούτου δεν εμπίπτει στις διατάξεις της 
παρ. 3του άρθρου 22του Ν. 2362/95 (ΠερίΔημοσίου Λο¬ 
γιστικού). Για τον λόγο αυτό δεν απαιτείται η σύμπραξη 
του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1997 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. 14373 (7) 

Χορήγηση άδειας ίδρυσης και λειτουργίας Ανώτερης 
Σχολής Δραματικής Τέχνης (Τμήμα Υποκριτικής). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ.» 
(ΦΕΚ 127/Α/13.5.81). 

3. Το άρθρο 15του Ν. 1348/1983 «Διάλυσητου Ν.Π.Δ.Δ. 
με την επωνυμία “Άρμα Θέσπιδος" και άλλες διατάξεις» 
(ΦΕΚ 47/Α/14.4.1983). 

4. Το Π.Δ. 370/85 «Κανονισμός οργάνωσης και λειτουρ¬ 
γίας Ανώτερων Σχολών Δραματικής Τέχνης (Τμήμα Υπο¬ 
κριτικής)» (ΦΕΚ 130/Α/1983). 

5. Την αριθμ. ΥΠΠΟ/ΓΝΟΣ/49095/30.10.1991 (ΦΕΚ 
987/Β/91) Υπουργική Απόφαση: «Μεταβίβαση αρμοδιο¬ 
τήτων Υπουργού και δικαιώματος υπογραφής “Με Εντο¬ 
λή Υπουργού" στο Γενικό Γραμματέα και τους Προϊστα¬ 
μένους Διευθύνσεων, Τμημάτων και Γραφείων της Κε¬ 
ντρικής Υπηρεσίας του Υπουργείου Πολιτισμού». 

6. Αίτηση της «Εταιρείας Πολιτιστικών Επιμορφωτικών 
και Κοινωνικών Ερευνών» - «Άρμα Θεάτρου Μακεδονίας» 
με τα συνοδεύοντα δικαιολογητικά. 

7. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81, όπως τούτο τροποποιήθηκε μετα¬ 
γενέστερα με την αρ. 2436/15.1.1985 (ΦΕΚ31/Β/85) κοι¬ 


νή απόφαση των Υπουργών Προεδρίας της Κυβέρνησης 
και Πολιτισμού και Επιστημών», για τον έλεγχο της κα¬ 
ταλληλότητας του κτιρίου επί της οδού Παΐκου 2 και Συγ- 
γρού, στη Θεσσαλονίκη, αποφασίζουμε: 

1. Χορηγούμε στην «Εταιρεία Πολιτιστικών Επιμορφωτι¬ 
κών και Κοινωνικών» - «Άρμα Θεάτρου Μακεδονίας» άδεια 
ίδρυσης και λειτουργίας Ανώτερης Σχολής Δραματικής 
Τέχνης (Τμήμα Υποκριτικής) με την επωνυμία «Ανώτερη 
Σχολή Δραματικής Τέχνης», της «Εταιρείας Πολιτιστικών 
Επιμορφωτικών και Κοινωνικών Ερευνών» - «Άρμα Θεά¬ 
τρου Μακεδονίας» και έδρα λειτουργίας το επί της οδού 
Παΐκου 2 και Συγγρού κτίριο, στη Θεσσαλονίκη. 

2. Η έναρξη λειτουργίας της Σχολής ορίζεται από το 
σχολικό έτος 1997-98. 

3. Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού Προϋπολογισμού. 

4. Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 24 Ιουλίου 1997 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΕΡ/1598 (8) 

Τροποποίηση του άρθ. 23 του ισχύοντος κανονισμού του 
ΚΑΦ Λιμ. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξειςτου άρθ. 11 του Κωδ. Νόμου 516/32 «Πε¬ 
ρί ρυθμίσεως των εις τον Λιμένα φορτ/κών εργασιών ό¬ 
πως τροποποιήθηκε αργότερα από τις διατάξειςτου άρθ. 
6 του Ν.Δ. 1254/49 «περί τροποποιήσεως και συμπληρώ- 
σεως διαφόρων διατάξεων των περί φορτ/σεων Νόμων». 

2. Τις διατάξεις της παρ. 6 του άρθ. 2 του Β.Δ. 711/70 
«περί του τρόπου καθορισμού των διατηρουμένων υπέρ 
του Υπουργού και Περ/κών αρχών διανομαρχιακού επι¬ 
πέδου του Υπουργείου Εργασίας, αρμοδιοτήτων». 

3. Τις διατάξεις του Ν. 2240/1994 «συμπλήρωση διατά¬ 
ξεων για τη Νομαρχιακή Αυτ/ση κ.λπ.». 

4. Το αριθμ. 6/1997 πρακτικό συνεδριάσεως της Δ.Ε. 
του ΚΑΦΛΗ. 

5. Το 11822/3.6.1997 έγγραφο του Υπ. Εργασίας και 
Κοινωνικών Ασφαλίσεων. 

6. Την οικονομική δυνατότητα του ΚΑΦ Λιμένος Ηρα¬ 
κλείου, αποφασίζουμε: 

Εγκρίνουμε την τροποποίηση του άρθ. 23 του ισχύο- 
ντος κανονισμού του ΚΑΦ Λιμένος Ηρακλείου, ως κάτωθι: 

«Σε περίπτωση θανάτου φορτ/τού εφοδιασμένου με βι¬ 
βλιάριο επαγγελματικής ταυτότητας της Ε.Ρ.Φ.Λ. Ηρα¬ 
κλείου ή άλλου υπαγομένου στο ΚΑΦ και ανεξαρτήτως ε¬ 
άν οι δικαιοδόχοι τούτων δικαιούνται της λόγω θανάτου 
εφ’ άπαξ αποζημιώσεως καταβάλλεται ως βοήθημα δι’ έ¬ 
ξοδα κηδείας το ποσό των τριακοσίωνχιλ. δρχ. (300.000). 

Το ποσό τούτο καταβάλλεται στην οικογένεια του θανό- 
ντος ή τους επιμεληθέντας της κηδείας του. 

Η ισχύς της παρούσης αρχίζει από της δημοσιεύσεώς 
της στην Εφημερίδα της Κυβερνήσεως. 

Από τις διατάξεις της παρούσης απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ηράκλειο, 24 Ιουνίου 1997 

Ο Νομάρχης κ.α.α. 

Σ. ΑΓΓΕΛΙΔΑΚΗΣ 

-♦- 

( 9 ) 

Τιμολόγια τηλεδιασκέψεων εξωτερικού που πραγματο¬ 
ποιούνται μέσω του δικτύου Ι50Ν. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΤΕ 
(Συνεδρίαση 2519/15.7.97, Θ.4) 

Αφού έλαβε υπόψη: 

α) Την εισήγηση του Διευθύνοντα Συμβούλου, β) τη 
215/17/11.7.97 εισήγηση της Δ/νσης Διεθνών Επικοινω¬ 
νιών, γ) την απόφαση που πήρε στη 2477/22-10-96 (θέμα 
3) συνεδρίασή του και δ) τις διατυπωθείσες κατά τη συ¬ 
ζήτηση του θέματος απόψεις, αποφάσισε, ενέκρινε: 

I. Τα τιμολόγια για Τηλεδιασκέψεις Εξωτερικού, που 
πραγματοποιούνται μέσω του δικτύου Ι5ΏΝ, ως εξής: 

1. Εξερχόμενη Τηλεδιάσκεψη που πραγματοποιείται α¬ 
πό τα σταθερά 5ΤΙΙϋΙ03 του ΟΤΕ, με αυτόματη επιλογή 
συνδρομητή ΙδϋΝ εξωτερικού. 

α) Τέλη χρήσεως σταθερού δΐυόίο ΟΤΕ: Τα εκάστοτε ι- 
σχύοντατέλη εσωτερικού. 

β) Τέλη χρήσεως διεθνούς (η κανάλια) ζεύξεως: Τα ε¬ 
κάστοτε ισχύοντα διεθνή τηλεφωνικά τέλη είσπραξης για 
την αντίστοιχη σχέση χ η κανάλια. 

γ) Τέλος προπαρασκευής και ελέγχου: Το τηλεφωνικό 
τέλος 15 λεπτών της αντίστοιχης σχέσης χ η κανάλια. 

2. Εξερχόμενη Τηλεδιάσκεψη που πραγματοποιείται 
στο χώρο του πελάτη, με τη χρήση μεταφερόμενων 5ΤΙΙ- 
ϋΙΟδ του ΟΤΕ, με αυτόματη επιλογή συνδρομητή ΙδϋΝ ε¬ 
ξωτερικού. 

α) Τέλη χρήσεως μεταφερόμενου δΐυάίο ΟΤΕ: 50.000 
δραχμές ανά ημέρα. 

β) Τέλη προσωρινής σύνδεσης ΙδϋΝ: Τα εκάστοτε ι- 
σχύοντα τέλη προσωρινής σύνδεσης ΙδϋΝ εσωτερικού. 

γ) Τέλη χρήσεως διεθνούς (η κανάλια) ζεύξεως: Τα εκά¬ 


στοτε ισχύοντα διεθνή τηλεφωνικά τέλη είσπραξης για 
την αντίστοιχη σχέση χ η κανάλια. 

δ) Τέλος προπαρασκευής και ελέγχου: Το τηλεφωνικό 
τέλος 15 λεπτών της αντίστοιχης σχέσης χ η κανάλια. 

3. Εισερχόμενη Τηλεδιάσκεψη που πραγματοποιείται 
στα σταθερά δΤυϋΙΟδ του ΟΤΕ, από συνδρομητή ΙδϋΝ 
εξωτερικού. 

α) Τέλη χρήσεως σταθερού δΐυάίο ΟΤΕ: Τα εκάστοτε ι- 
σχύοντατέλη εσωτερικού. 

β) Τέλος προπαρασκευής και ελέγχου: Το τηλεφωνικό 
τέλος 15 λεπτών της αντίστοιχης σχέσης χ η κανάλια. 

4. Εισερχόμενη Τηλεδιάσκεψη που πραγματοποιείται 
στο χώρο του πελάτη, με τη χρήση μεταφερόμενων 3ΤΙΙ- 
ϋΙΟδτου ΟΤΕ, από συνδρομητή ΙδϋΝ εξωτερικού. 

α) Τέλη χρήσεως μεταφερόμενου δΐυάίο ΟΤΕ: 50.000 
δραχμές ανά ημέρα. 

β) Τέλη προσωρινής σύνδεσης ΙδϋΝ: Τα εκάστοτε ι- 
σχύοντατέλη προσωρινής σύνδεσης ΙδϋΝ εσωτερικού. 

γ) Τέλος προπαρασκευής και ελέγχου: Το τηλεφωνικό 
τέλος 15 λεπτών της αντίστοιχης σχέσης χ η κανάλια. 

5. Γιατην πραγματοποίηση Τηλεδιασκέψεων στους χώ¬ 
ρους του πελάτη, με χρήση ιδιωτικών δΤυϋΙΟδ, θα ει- 
σπράτονται τα ανωτέρω κατά περίπτωση τέλη, εκτός των 
τελών χρήσης δΤΙΙϋΙΟ του ΟΤΕ και των τελών προσωρι¬ 
νής σύνδεσης ΙδΏΝ, εφ'όσον υπάρχει μόνιμη σύνδεση. 

6. Σε περίπτωση ακύρωσης, προγραμματισμένης Τηλε¬ 
διάσκεψης, σε χρόνο μικρότερο των 24ων ωρών, ει- 
σπράττονται τα τέλη δΤΙΙϋΙΟ, εφόσον χρησιμοποιείται 
δΤυϋΙΟ του ΟΤΕ και οι τυχόν πραγματοποιηθείσες δα¬ 
πάνες προσωρινής σύνδεσης ΙδϋΝ. 

II. Την εφαρμογή των παραπάνω τιμολογίων, από ενάρ- 
ξεως λειτουργίας της υπηρεσίας. 

III. Τη δημοσίευση της παρούσας στην Εφημερίδα της 
Κυβερνήσεως με μέριμνα της αρμόδιας Υπηρεσίας. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Αθήνα, 16 Ιουλίου 1997 

Ο Γραμματέας του Διοικητικού Συμβουλίου 
Α. ΠΛΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ.ΕΧ 223211 ΥΡΕΤΟΒ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

•Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βασ. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσέλιδοή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ,Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 

10.000 

50.000 

25.000 

10.000 

5.000 

10.000 

3.000 

250.000 

10.000 

2.500 δρχ. 

2.500 » 

500 » 

2.500 ». 

1.250 » 

500 >. 

• 250 » 

500 .. 

150 »» 

12.500 >» 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 10.000 »> 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού Του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού51 -Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










